**Årsmelding for Eidsfjord Pensjonistforening 2020.**

**Styret har i meldingsåret bestått av:**

Leder: Kjell Østingsen

Nestleder: Harriet Rødsand

Kasserer: Jan Valle

Sekretær: Arnhild Kristoffersen

Styremedl.: Nannbjørg Johnsen

Varearep.: Tove Gabrielsen

Dataansv.: Bjørn Pettersen

Revisorer: Steinar Nikolaisen og Lillian Grøsnes

Valgkomite: Henry Johansen, leder

Magne Kristoffersen

Vara: Audhild Antonsen

Utsending til årsmøtet i Pensjonistforbundet Nordland: Bjørn Pettersen med vara Mai-Helen Walsnes.

Årsmøtet 2019 ble avholdt 6. februar 2020 på Grendehuset.

Det har i meldingsåret vært avholdt 15 styre- og medlemsmøter.

65 saker er behandlet.

**Medlemstallet:**

Medlemstallet er ganske stabilt. Ved årets utgang var det 60 medlemmer.

**Underholdning/Tema:**

Henry Johansen: Opplesing av dikt

Bjørn Pettersen: Bilder og orientering

Jan Valle: Slektsforskning

Mai-Helen Walsnes: Orientering fra fylkeseldrerådet og brukerutvalget i Nordlandssykehuset.

Venke Cumming: Besteforeldrenes klimaaksjon

Arne Vassbotn: Foredrag: En typisk Vesteråling

Terje Toften: Foredrag: Artrose – slitasjegikt

**Representasjon:**

Julianne Røsnes: Årsmøte i Sortland Frivilligsentral

Mai-Helen Walsnes: Medlem Fylkeseldrerådet

Harriet Rødsand: Medlem av Sortland Eldreråd. Har deltatt på temamøte

ang. Handlingsplan for «Leve hele livet»

**Verdens aktivitetsdag 10. mai:**

Også i år valgte foreningen å utsette denne aktiviteten til det ble varmere i været. I juni møttes vi på hytta hos Evy og Harry Nikolaisen ved Hornvannet i Holmstadmarka. Det ble servert rømmegrøt og spekemat i vindstillstille og solskinn. Mange møtte og arrangementet ble godt mottatt.

Det frister til gjentakelse. Et hyggelig treff i skog og mark og fri natur. Takk til alle som hjalp til med serveringa og takk til vertskapet som lånte ut hytta.

**Sommerturen:**

Sommerturen i år var planlagt til Helgelandskysten og turen var fulltegnet. Turen måtte avlyses på grunn av Covid 19- viruset. Meget beklagelig, men helt nødvendig.

Vi håper turen kan gjennomføres i august 2021.

**Dugnad:**

Da det var nødvending med en sikker plass for oppbevaring av foreningens eiendeler, fikk vi tillatelse til å bygge et skap i 1. etasje i Grendehuset. Skapet ble bygget av en liten gruppe av medlemmene. Takk for god innsats.

**Restaurantkveld:**

Det ser ut som den årlige restaurantkvelden er populær. Et hyggelig innslag som skaper trivsel og samhold blant medlemmene. I år var treffet lagt til Hong Kong Chinarestaurant med innholdsrik buffet.

**Søknader:**

Det ble sendt søknad til Pensjonistforbundet Nordland om midler til aktiviteter for eldre og pårørende. Bjørn Pettersen har utarbeidet søknaden med budsjett. Søknaden ble dessverre avslått. Pensjonistforbundet fikk ikke de midlene de hadde søkt om.

Det er også søkt «Samfunnsløftet» i Sparebank 1, Nord-Norge om midler til innkjøp av prosjektor og lerret som skal monters i taket i vårt møterom. Denne søknaden er innvilget.

Foreninga har også søkt og fått tildelt kr. 86.500.- fra Stiftelsen DAM til aktivitet for sårbare eldre. Styret skal være prosjektgruppe med Bjørn Pettersen som prosjektleder.

**Digitalt kurs:**

Dette kurset var i regi av Pensjonistforbundet sentralt.

Styret og valgkomiteen møttes til digitalt kurs i Folkeuniversitetets lokaler på Sortland.

Et noe uvant, men velfungerende kurs da man sitter og kommuniserer med personer som sitter i Oslo og på Sørlandet. Vellykket kurs som frister til gjentakelse med andre temaer.

**Trimgruppe:**

Etter oppfordring fra Sortland kommune ved Liv Tjønsø og Kristin Henden ble det startet en trimgruppe i aksjon «Sterk og stødig» fra Pensjonistforbundet.

Det var god oppslutning til trimmen, men den måtte utsette på grunn av Covid 19.

**Vipps:**

Foreninga har fått avtale med Sparebank 1 om å bruke Vipps som betalings-løsning.

**Oppmerksomhet:**

Det er overrakt blomster til alle som har hatt «rund-dag» i løpet av året.

**Julebord:**

Julebordet i år ble lagt til Kulturfabrikken, Sortland. Arrangementet var i Blåboksen. Julemat ble servert i fine lokaler av trivelig betjening. Et meget vellykket julebord. Smittevernregler ble godt ivaretatt.

**Sluttord:**

Det er god oppslutning om medlemsmøtene.

Styret takker alle medlemmene for innsatsen og interessen i året som er gått.

Eidsfjord, februar 2021

Kjell Østingsen Harriet Rødsand Jan Valle

Leder Nestleder Kasserer

Arnhild Kristoffersen Nannbjørg Johnsen Tove Gabrielsen

Sekretær Styremedlem Varamedlem